โคม่า! SET ปิดเช้าดิ่งหนัก 35 จุด หลังสงครามการค้าสหรัฐฯ-จีน เดือดอีกรอบ ลุ้นบ่ายรีบาวด์
โคม่า! SET ปิดเช้าดิ่งหนัก 35 จุด หลังสงครามการค้าสหรัฐฯ-จีน เดือดอีกรอบ ลุ้นบ่ายรีบาวด์ โดยดัชนีปิดตลาดเช้านี้ที่ระดับ 1,611.77 จุด ลบ 34.91 จุด ด้วยมูลค่าการซื้อขาย 3.28 หมื่นล้านบาท
26 ส.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,611.77 จุด ลบ 34.91 จุด ด้วยมูลค่าการซื้อขาย 3.28 หมื่นล้านบาท
10 หุ้นกดดัชนีเช้านี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยว่า ตลาดหุ้นไทยเช้านี้ปรับตัวลงมาก เป็นไปในทิศทางเดียวกับตลาดหุ้นในภูมิภาคเอเชียที่ต่างปรับตัวลงกันหมดราว -0.8 ถึง -2.7% หลังจากที่เผชิญแรงกดดันจากสงครามการค้าระหว่างสหรัฐฯ และจีน ที่ใช้มาตรการด้านภาษีตอบโต้กัน ส่งผลให้สินทรัพย์เสี่ยงผันผวนตาม โดยตลาดบ้านเราได้รับแรงถ่วงจากหุ้นที่เกี่ยวข้องกับเศรษฐกิจภายนอกประเทศที่ปรับตัวลงกัน ขณะที่หุ้นจำพวก Domestic Plays ก็ปรับตัวลงตามตลาดฯไม่มากนัก
ทั้งนี้ ตลาดบ้านเราปรับตัวลงแรงกว่าตลาดภูมิภาค เนื่องจากตลาดบ้านเรามีอนุพันธ์การเงินมาก นอกจากนี้ คาดว่าส่วนหนึ่งน่าจะได้รับแรงกดดันจากหุ้นบางตัวที่เริ่มถูก Force sell แล้ว อย่างหุ้น IVL ที่เช้านี้ปรับตัวลงมาก คาดว่าส่วนหนึ่งมาแรง Force sell ด้วย  หลังจากที่ได้ปรับตัวลงมา 4 วันติดต่อกัน
สำหรับปัจจัยที่จะต้องติดตามในสัปดาห์นี้ คือ MSCI Rebalance จะมีผลพรุ่งนี้ และความเชื่อมั่นผู้บริโภคของสหรัฐฯ รวมถึงตัวเลข PMI ภาคอุตสาหกรรมของจีน
ขณะที่แนวโน้มการลงทุนในช่วงบ่ายนี้ นายกรภัทร กล่าวว่า ตลาดฯมีโอกาสที่จะเกิดเทคนิคเคิลรีบาวด์ได้ โดยมีแนวรับ 1,610-1,606 จุด ส่วนแนวต้าน 1,623-1,629 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTTEP  มูลค่าการซื้อขาย  1,925.68 ล้านบาท ปิดที่  115.50 บาท ลดลง 6 บาท
PTT    มูลค่าการซื้อขาย  1,922.22 ล้านบาท ปิดที่  41 บาท ลดลง 1.50 บาท
IVL    มูลค่าการซื้อขาย 1,359.38 ล้านบาท ปิดที่ 31 บาท ลดลง 3.50 บาท
SCC     มูลค่าการซื้อขาย 1,057.28 ล้านบาท ปิดที่ 402 บาท ลดลง 10 บาท
CPALL   มูลค่าการซื้อขาย 860.51 ล้านบาท ปิดที่ 86 บาท ลดลง 0.75 บาท